Komission asetus (EY) N:o 526/2004, annettu 22 päivänä maaliskuuta 2004, maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä olevan nimityksen eritelmän muuttamisesta (Espárrago de Navarra)



Virallinen lehti nro L 085 , 23/03/2004 s. 0003 - 0006



Komission asetus (EY) N:o 526/2004, annettu 22 päivänä maaliskuuta 2004, maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä olevan nimityksen eritelmän muuttamisesta (Espárrago de Navarra) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1) ja erityisesti sen 9 artiklan, sekä katsoo seuraavaa: (1) Espárrago de Navarra -nimitys on rekisteröity suojattuna maantieteellisenä merkintänä neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä 12 päivänä kesäkuuta 1996 annetulla komission asetuksella (EY) N:o 1107/96(2). Espanjan hallitus on pyytänyt asetuksen (ETY) N:o 2081/92 9 artiklan mukaisesti tämän tuotteen kuvauksen ja maantieteellisen alueen muuttamista. (2) Muutospyyntöä tarkasteltaessa todettiin, että kyseessä ovat suuret muutokset. (3) Asetuksen (ETY) N:o 2081/92 9 artiklassa säädetyn menettelyn mukaisesti ja koska kyseessä ovat suuret muutokset, sovelletaan soveltuvin osin 6 artiklassa säädettyä menettelyä. (4) On katsottu, että kyseisessä tapauksessa on kyse asetuksen (ETY) N:o 2081/92 mukaisista muutoksista. Komissiolle ei ole esitetty edellä mainitun asetuksen 7 artiklassa tarkoitettuja väitteitä sen jälkeen, kun kyseiset muutokset julkaistiin Euroopan unionin virallisessa lehdessä(3). (5) Sen vuoksi muutokset on rekisteröitävä, ja ne on julkaistava Euroopan unionin virallisessa lehdessä, ON ANTANUT TÄMÄN ASETUKSEN: 1 artikla Tämän asetuksen liitteessä I olevat muutokset rekisteröidään ja julkaistaan asetuksen (ETY) N:o 2081/92 6 artiklan 4 kohdan mukaisesti. Konsolidoitu selvitys eritelmän tärkeimmistä kohdista on tämän asetuksen liitteessä II. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä maaliskuuta 2004. Komission puolesta Franz Fischler Komission jäsen (1) EYVL L 208, 24.7.1992, s. 1, asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL L 148, 21.6.1996, s. 1, asetus sellaisena kuin se on viimeksi muutettuna asetuksella (EY) N:o 1660/2003 (EUVL L 234, 20.9.2003, s. 10). (3) EUVL C 110, 8.5.2003, s. 20 (Espárrago de Navarra). LIITE I Neuvoston asetus (ETY) N:o 2081/92 SUOJATTUA MAANTIETEELLISTÄ MERKINTÄÄ KOSKEVAN ERITELMÄN MUUTOS (9 artikla) 1. Rekisteröity nimitys: I.G.P. Espárrago de Navarra 2. Haetut muutokset Eritelmän kohdat >PIC FILE= "L_2004085FI.000402.TIF"> 3. Muutokset Tuotteen kuvaus Lisätään hyväksytyiksi lajikkeiksi seuraavat: Dariana, Grolim, Steline ja Thielim. Perutaan seuraavien lajikkeiden hyväksyntä: Blanco del Pais, Cito, Darbonne 2, 3 ja 4. Viljelmillä saa olla enintään 20 prosenttia muita kuin hyväksyttyjä lajikkeita. Maantieteellinen alue Lisätään Aragonian autonomisen alueen paikkakuntia koskevaan luetteloon seuraavat: Biota, Boquiñeni, Luceni, Remolinos, Sádaba, Sos del Rey Católico, Uncastillo. Lisätään Navarran autonomisen hallintoalueen paikkakuntia koskevaan luetteloon seuraavat: Améscoa Baja, Ansoáin, Aoiz-Agoitz, Aranguren, Belascoáin, Berrioplano, Burlada, Castillo-Nuevo, Ciriza, Cizur, Echarri, Echáuri-Etxauri, Egüés, Elorz, Ezcabarte, Ezprogui, Galar, Guesálaz, Huarte, Ibargoiti, Iza, Izagaondoa, Juslapeña, Lana, Leache, Leoz, Lezáun, Lizoáin, Lónguida, Monreal, Noáin, Olóriz, Olza, Orisoain, Pamplona-Iruña, Romanzado, Salinas de Oro, Tiebas-Muruarte de Reta, Unciti, Unzué, Urraúl Bajo, Urroz, Vidaurreta, Zabalza, Zizur. 4. Täydellisen asiakirjan vastaanottopäivä: ES/00098 - 14.11.2002. LIITE II KONSOLIDOITU SELVITYS Neuvoston asetus (ETY) N:o 2081/92 "ESPÁRRAGO DE NAVARRA" SAN ( ) SMM (X) Asiakirjan kansallinen numero: 1. Jäsenvaltion toimivaltainen viranomainen Nimi: Subdirección general de sistemas de calidad diferenciada. Dirección General de Alimentación Secretaria general de agricultura y alimentación del ministerio de agricultura, pesca y alimentación de España. Osoite: Paseo Infanta Isabel, 1 - 28071 Madrid Puhelin: (34-91) 347 53 94 Faksi: (34-91) 347 54 10 Sähköpostiosoite: mvegaalv@mapya.es 2. Hakijaryhmittymä 2.1 Nimi: "Consejo regulador de la denominación específica" (erityisnimityksiä käsittelevä sääntelyneuvosto) "Espárrago de Navarra" (Navarran parsa) 2.2 Osoite: Avda. Serapio Huici, 22 - 31610 Villava Puhelin: (34-948) 01 30 45 Faksi: (34-948) 01 30 46 2.3 Kokoonpano: Tuottaja/jalostaja (X) muu ( ) 3. Tuotelaji Vihannekset - luokka 1.8 4. Tavaraerittely (yhteenveto 4 artiklan 2 kohdan edellytyksistä) 4.1 Nimi: "ESPÁRRAGO DE NAVARRA" 4.2 Kuvaus: Asparagus Officinalis L. -lajin pehmeät ja tuoreet, valkeat, violetit tai vihreät maaversot, jotka ovat peräisin lajikkeista Argenteuil, Dariana, Desto, Cipres, Grolim, Juno, Steline ja Thielim, jotka on tarkoitettu käytettäviksi tuoreina tai säilykkeinä ja jotka täyttävät pituutta, läpimittaa ja luokkaa koskevat vaatimukset. Viljelyksillä voi olla enintään 20 prosenttia muita kuin hyväksyttyjä lajikkeita. 4.3 Maantieteellinen alue: Alue sijaitsee Ebron keskijuoksun jokilaaksossa, ja siihen kuuluu 263 Navarran, La Riojan ja Aragonin alueella sijaitsevaa kuntaa. 4.4 Alkuperätodisteet Viljelmät on kirjattu asianmukaisiin rekistereihin. Tuotteet käsitellään tuotantoalueella sijaitsevissa rekisteröidyissä laitoksissa ja varustetaan sääntelyneuvoston antamin numeroiduin etiketein ja vastaetiketein. 4.5 Tuotantomenetelmä Rekisteröidyiltä viljelmiltä peräisin olevien parsojen, jotka korjataan ja kuljetetaan käsittelylaitoksiin tuotteen säilymisen ja tuoreuden takaavaa menettelyä noudattaen, käsittely tapahtuu neuvoston vahvistamia edellytyksiä noudattaen. 4.6 Yhteys maantieteelliseen alkuperään: Parsaviljelmien sijaintialueen maaperä on savipitoista, sen pH on lievästi emäksinen, mannerilmastossa tuntuu Välimeren vaikutus ja keskilämpötila on 13-14 °C. Viljely, sadonkorjuu ja käsittely tapahtuvat asianmukaisella tavalla, ja niitä valvotaan. 4.7 Valvontaelin Nimi: CONSEJO REGULADOR DE LA DENOMINACIÓN ESPECÍFICA "ESPÁRRAGO DE NAVARRA" Osoite: Avda. Serapio Huici, 22 31610 VILLAVA Puhelin: (34-948) 01 30 45 Faksi: (34-948) 01 30 46 4.8 Merkintä Sääntelyneuvosto hyväksyy merkinnät. Tuotteessa on oltava maininta "Denominación Específica Espárrago de Navarra". Vastaetikettien on oltava sääntelyneuvoston numeroimia ja antamia. 4.9 Kansalliset vaatimukset Joulukuun 2. päivänä 1970 annettu laki nro 25/1970. Suojattua erityismerkintää Espárrago de Navarra ja sen sääntelyneuvostoa koskevasta asetuksesta 13. päivänä heinäkuuta 1993 annettu määräys. EY-asiakirjanumero: ES/0098/94.01.24 Täydellisen asiakirjan vastaanottopäivä: 19.11.2003.